I Visunds korpusarbeider fra 1920- og 1930-årene ser man innflytelsen fra Prytz’ undervisning på Statens Håndverk- og Kunstindustriskole. Stilen hennes var preget av en nyklassisistisk stil. Hun gikk fra å bruke maskinbasert siselering til rene emaljerte og guillorcherte arbeider, med en forkjærlighet for geometriske former. Visund hentet også inspirasjon fra Bauhaus-skolen. Et eksempel er en tekanne fra 1931, som er strengt komponert og viser til funksjonalismens tankegang, som preget henne utover 1930-årene. Tekannen er i samlingen til Nasjonalmuseet.